Gyújtogatók

**(Burning)**

színes, koreai misztikus dráma magyar felirattal

2018

A futárként dolgozó Dzsongszu véletlenül belebotlik gyerekkori szomszédjába, a bájos Hemibe. A lány megkéri Dzsongszut, hogy vigyázzon a macskájára, amíg ő távol van. Az utazásból már nem egyedül tér vissza, hanem újdonsült barátjával, a dúsgazdag és titokzatos Bennel, aki egy átmulatott délutáni során felfedi szokatlan hobbiját Dzsongszu előtt…

Lee Chang-dong legújabb drámája a koreai Y generáció kilátástalanságával foglalkozik, amit egy különös szerelmi háromszög történetén keresztül mutat be. A film az idei cannes-i fesztiválon debütált, ahol **a filmkritikusok által odaítélt Fipresci-díjjal jutalmazták**, továbbá **minden idők legjobb kritikai fogadtatását kapta a fesztivál elmúlt 70 éves történetében**. A határon áthallatszó észak-koreai propaganda, a vidéki Korea pusztulásra ítélt melegházai, Miles Davis trombitajátéka vagy a nyüzsgő Szöul újhullámos kávézói mind-mind eszközei lesznek annak, hogy elfedjék a valós történet, a rejtélyt. Az adaptált Murakami-novella a kiváló színészek – a Walking Deadből már ismert Steven Yeun, vagy az elsőfilmes színésznő, Jong-seo Jeon – játékának és a Kyung-pyo Hong *(The Wailing - Kokszongi sirató)* által megteremtett gyönyörű képi világnak köszönhetően elevenedik meg a maga teljességében. A korábban íróként tevékenykedő dél-koreai rendezőlegenda ismét egy felejthetetlen mesterművet alkotott.

Rendező: Lee Chang-dong

Forgatókönyv: Lee Chang-dong, Murakami Haruki (novella)

Szereplők: Steven Yuan, Ah-In Yoo, Jong-seo Jeon

Játékidő: 148 perc

Korhatár besorolás: 16

Statisztikai kód: NFT/24913/2018

ART besorolás: IGEN

Tervezett bemutató: 2018. november 8.

Hordozók: DCP (4k és 2k)

Forgalmazza a magyarhangya